পথের পাঁচালী (চলচ্চিত্র)
পথের পাঁচালী ১৯৫৫ সালে মুক্তিপ্রাপ্ত পশ্চিমবঙ্গ সরকার প্রযোজিত ও সত্যজিৎ রায় পরিচালিত একটি বাংলা চলচ্চিত্র। বিভূতিভূষণ বন্দ্যোপাধ্যায়ের উপন্যাস "পথের পাঁচালী" অবলম্বনে নির্মিত এই ছবিটি সত্যজিৎ রায়ের পরিচালিত প্রথম চলচ্চিত্র। "অপু ত্রয়ী" চলচ্চিত্র-সিরিজের প্রথম চলচ্চিত্র পথের পাঁচালীর মুখ্য চরিত্র অপুর শৈশবকে কেন্দ্র করে বিংশ শতাব্দীর বিশের দশকে বাংলার একটি প্রত্যন্ত গ্রামের জীবনধারা চিত্রায়িত করা হয়েছে।
শতাব্দী রায়
১৯৮৬ সালে তপন সিংহর "আতঙ্ক" ছবিতে শতাব্দী রায়ের অভিনয় জীবনের অভিষেক হয়। এর পূর্বে তিনি দিনেন দাশগুপ্তর পরিচালানায় "টিনা" নামক একটি ছবিতে অভিনয় করেন কিন্তু ছবিটি মুক্তি পায় নি। এরপর তিনি তপন সাহার পরিচালনায় "অমর বন্ধন" ছবিতে তাপস পালের বিপরীতে অভিনয় করেন। টালিগঞ্জে সেই সময় দেবশ্রী রায়ের প্রবল প্রতাপ। তার মধ্যেও নিজের জায়গা করে নেন শতাব্দী। ১৯৮৭ সালে অঞ্জন চৌধুরীর পরিচালনায় "গুরু দক্ষিনা" ছবিতে তিনি তাপস পালের বিপরীতে অভিনয় করেন। এই ছবির বিপুল বাণিজ্যিক সাফল্য তার অভিনয় জীবনের ভাগ্য বদলে দেয়।